Vermiste gesin veilig gevindDie Vosloo-gesin ŉ Ma en haar drie kinders wat op 17 April uit hul huis in Meyerton, Gauteng verdwyn het, is veilig opgespoor. “Violet Susan Vosloo (45) en haar drie kinders, Marius (23), Lee-Anne (19) en Lanie (16), is veilig en ongedeerd gevind,” het konst. Maria Mazibuko, woordvoerder van die polisie, aan Maroela Media bevestig. Volgens Mazibuko kan geen verdere inligting oor waar die gesin hulself bevind het of waar hulle tans is, bekend gemaak word nie. Maroela Media het vroeër berig Vosloo se man het die Sondag by die gesin se huis in Highbury opgedaag, maar daar was geen teken van sy vrou en drie kinders nie. “Die voordeur was oop en geen klere is gevat nie,” het Mazibuko in daardie stadium gesê.